# СПИСЪК

**на допуснатите и недопуснатите кандидати за длъжността**

**„директор на дирекция „Хидромелиорации“ в**

**Министерството на земеделието и храните**

**І. Конкурсната комисия** **разгледа заявленията на кандидатите и състави таблица за преценка на представените документи от кандидатите:**

**1. Изисквани документи от кандидатите за длъжността съгласно обявата:**

- Заявление за участие в конкурса съгласно Приложение № 3 към чл. 17, ал. 2 от НПКПМДС;

 - Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (Декларация по чл. 17, ал. 3, т. 1 от НПКПМДС) - по образец;

- Декларация, че кандидатът отговаря на изискванията по чл. 40, ал. 1 от ЗЗКИ (по образец);

- Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- Копия от документи, удостоверяващи продължителността на професионалния опит (служебна, трудова или осигурителна книжка) или придобит ранг като държавен служител (при наличие).

Професионалният опит за извършване на дейност в чужбина се доказва с официални документи, издадени от компетентен орган или компетентно длъжностно лице, в съответствие с националното право на съответната държава.

**2. Изисквания към кандидатите за заемане на длъжността, съгласно обявата:**

1.1. Минимални изисквания за заемане на длъжността:

- Степен на завършено образование – висше;

- Образователна степен – магистър;

- Професионален опит – 6 години в област или области, свързани с функционалните задължения на длъжността, или придобит V старши ранг;

1.2. Допълнителни изисквания за заемане на длъжността:

- Област на висше образование (професионална област): архитектура, строителство и геодезия;

- Компютърни умения - работа с MS Office;

- Кандидатите следва да отговарят на изискванията по чл. 40, ал. 1 от Закона за защита на класифицираната информация (ЗЗКИ).

**Таблица за преценка на представените документи от кандидатите:**

|  |  |  |  |
| --- | --- | --- | --- |
| **Име, презиме и****фамилия на кандидата** | **Представени ли са****всички документи, които се изискват според обявата** | **Удостоверяват ли представените документи****съответствие на кандидата с обявените минимални и специфични изисквания за длъжността** | **Основание за недопускане** |
| Н. Д. Карафизиев | Да | Да | Не |
| Х. М. Андонова | Да | Не:Представените документи не удостоверяват наличието на нормативно изискващия се за ръководната длъжност минимален професионален опит – 6 години или придобит V старши ранг | Да:Продължителността на професионалния опит, придобит на длъжност с ръководни и контролни функции, съгласно чл. 5 от Наредбата за прилагане на Класификатора на длъжностите в администрацията и длъжностната характеристика за длъжността, не отговаря на посоченото в обявата минимално изискване за заемане на длъжността.Не притежава V старши ранг.  |

**ІІ. Въз основа на преценката реши:**

**а) Допуска до конкурс следния кандидат:** Н. Д. Карафизиев

Посоченият допуснат кандидат трябва да представи в срок до **17.00 ч.** на **14.03.2024 г.** /четвъртък/ в Министерството на земеделието и храните, гр. София, бул. „Христо Ботев“ № 55 - Център за административно обслужване, гише „Деловодно обслужване“, писмена концепция за стратегическо управление на тема „Подобряване ефективността на управлението в областта на хидромелиорациите“.

Концепцията трябва да бъде в запечатан плик, надписан с трите имена на кандидата, препоръчителен обем **до 15 (петнадесет) машинописни страници** - формат А4, и собственоръчно положен подпис на всяка страница.

**б) Не допуска до конкурс:** Х. М. Андонова.

**III. Определи изискванията и критериите за преценка на концепцията и резултатите от защитата на концепцията за стратегическо управление, както следва:**

**1. Критерии за преценка на концепцията:**

• Съответствие на съдържанието на темата с представената концепция;

• Ясно формулирана теза и познаване на практическите аспекти на темата;

• Актуалност на изложението и познаване на относимата нормативна уредба;

• Систематизираност, логическа последователност и изчерпателност на изложението;

• Аргументиране на направените анализи, изводи и предложения;

• Визия за развитието и работата на дирекцията;

• Езикова култура и спазване на граматическите правила.

**2. Оценка на писмената концепция:**

Всеки член на конкурсната комисия се запознава с писмената концепция на кандидата и я оценява по 5-степенна скала.

Оценката на кандидата е средноаритметична от оценките на членовете на комисията.

Ако концепцията е преценена като отговаряща на изискванията и оценена с оценка не по-ниска от „4“, кандидатът се допуска до защита на концепцията.

**3.** **Защита на концепцията:**

Защитата на концепцията се изразява в отговори на въпроси по темата на концепцията. Всеки член на комисията преценява резултатите от защитата на концепцията на кандидата по 5-степенна скала, като оценката на кандидата е средноаритметична от оценките на членовете.

**4.** **Общ резултат на кандидата:**

Общият резултат на кандидата е сбор от оценките на концепцията и на защитата на концепцията.

Минимален резултат, при който се счита, че кандидатът е издържал успешно и е допуснат до интервю е най-малко „8“.

Коефициентът, с който се умножава резултатът да бъде „5“.

**IV. Формулира въпроси и определи критериите за оценка на интервюто, както следва:**

Комисията предварително формулира въпроси, които ще бъдат зададени на кандидата, ако бъде допуснат до интервю.

Резултатът от интервюто ще се формира като средноаритметична от оценките на членовете на комисията. Всяка оценка на член от комисията е средно аритметична от оценките по различните критерии, използвани в интервюто.

Минимален резултат, при който се счита, че интервюто е преминато успешно е „4“.

Коефициентът, с който се умножава резултатът от интервюто да бъде „4“.

**Формиране на окончателния резултат от конкурса:**

Общият резултат на успешно издържал кандидат е сбор от резултатите, получени от оценката на концепцията и защитата на концепцията, умножен по коефициент „5“ и резултата от интервюто, умножен по коефициент „4“.

Кандидатът трябва да се яви в **10.00** **ч.** на **19.03.2024 г.** /вторник/ **в** сградата на **Министерство на земеделието и храните**, на адрес: бул. „Христо Ботев“ № 55, гр. София, вход „Приемна“, **за резултати** от оценяването на представената концепция **и защита на концепцията**, в случай на допускане до защита.

В случай на успешно представяне, **интервюто** с допуснатия кандидат ще се проведе в същия ден - на **19.03.2024 г.**, от **14.00 ч.**

**ПРЕДСЕДАТЕЛ НА КОНКУРСНАТА КОМИСИЯ: ……………/п/……………….**

 **МАГДАЛЕНА ДАКОВА**